**הודעה לעיתונות**

**קבוצת EIM אירחה את מפקחי החינוך הטכנולוגי של משרד החינוך**

**מפגש מיוחד בשיתוף עם עמותת "תעשיידע" לסיום שנת הלימודים התקיים בבית קבוצת EIM**

כעשרים מפמ"רים, מפקחים מרכזים בתחומי הטכנולוגיה של משרד החינוך, השתתפו בסוף השבוע האחרון במפגש וסיור לימודי בקבוצת EIM בפתח תקווה.

במסגרת הסיור, שאורגן על ידי רחל פרידמן מעמותת תעשיידע, נחשפו המפמ"רים לתחומי הפעילות של החברה וכן להרצאות מקצועיות בתחומי האלקטרוניקה העתידית וכיצד יראה העולם בשנים הבאות. בנוסף לכך נחשפו המפקחים לפעילות המקצועית חינוכית אותה מפעילה קבוצת EIM ומעורבותה בבית הספר הרב תחומי ב' בעיר, למען קידום החינוך הטכנולוגי ולימודי האלקטרוניקה בישראל.

לדברי איציק סמואל, מנכ"ל הקבוצה, שמחנו לארח את המפקחים המרכזים של לימודי מקצועות הטכנולוגיה ממשרד החינוך במשרדי הקבוצה ובאולמות הייצור שלנו. אנו מאמינים בשותפות הדדית בין מערכת החינוך והתעשייה ופועלים רבות למען הכשרת דור העתיד. כולי תקווה כי בשורת החינוך שלנו תופץ הלאה באמצעות המפקחים שיעסקו בעידוד תלמידים ללימודים טכנולוגיים והתמקצעות בתחומי האלקטרוניקה כמנוף לעתיד.

לדברי רחל פרידמן, המרכזת את השתלמויות סגלי ההוראה בעמותת תעשיידע, שיתוף הפעולה עם קבוצת EIM מתקיים מזה מספר שנים ומהווה עבורנו נדבך חשוב בפעילות החינוכית אותה אנו מקדמים. אנו שמחים על שיתוף הפעולה וגאים בכך שחיבורים שיצרנו בעבר קרמו עור וגידים והפכו לפרוייקטי דגל.

קבוצת EIM הינה אחת מחברות הפיתוח, ההנדסה והאינטגרציה מהמובילות בישראל, המעניקה ללקוחותיה פתרונות, כלים ושירותים מקצועיים משולבים ומורכבים טכנולוגית, תוך מענה לצרכים הדינאמיים בתחומי המחשוב התעשייתי, מחשוב למערך הרפואה והבטחון, פתרונות אחסון מתקדמים, הנדסת מערכות אלקטרוניות צבאיות הכוללות, RF, אופטיקה והרכבתם כפתרונות מלאים ללקוח הסופי. החברה, מחזיקה בתו פלטינה של מכון התקנים הישראלי וכן בתקן 10,000 לאחריות תאגידית. חברה ממוקמת באיזור התעשיה קריית מטלון בפתח תקווה.